pythainlp/thai_wikipedia_clean_20230101 huggingface dataset:
ในเดือนสิงหาคม เอ็มเน็ตตอบกลับรายงานเกี่ยวกับสถานที่จัดงานในปีนี้ ซึ่งในการประท้วงต่อเนื่องในฮ่องกง และความตึงเครียดในความสัมพันธ์ระหว่างเกาหลีและญี่ปุ่น ทำให้เกิดความล่าช้าในการยืนยันสถานที่จัดงาน
ในวันที่ 24 กันยายน เอ็มเน็ตประกาศว่างานมามา 2019 จะจัดที่ นาโงยะ ประเทศญี่ปุ่น โดยระบุว่าการแลกเปลี่ยนทางวัฒนธรรมจะต้องดำเนินต่อไปโดยไม่คำนึงถึงประเด็นทางการเมือง
เพลงทั้งหมดที่มีสิทธิ์ได้รับการเสนอชื่อ เป็นเพลงที่วางจำหน่ายตั้งแต่วันที่ 1 พฤศจิกายน 2018 ถึง 23 ตุลาคม 2019
ผู้ได้รับการเสนอชื่อเข้าชิงรางวัล.
ผู้ชนะจะอยู่ในลำดับแรก เป็นตัวหนา การลงคะแนนออนไลน์เปิดในเว็บไซต์อย่างเป็นทางการของมามา, แอปเอ็มเวฟ และทวิตเตอร์ในหนึ่งชั่วโมงหลังจากการประกาศผู้ได้รับการเสนอชื่อในวันที่ 24 ตุลาคม 2019 การลงคะแนนจะสิ้นสุดในวันที่ 3 ธันวาคม 2019
กรุงเทพมหานครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
การเลือกตั้งสมาชิกสภาผู้แทนราษฎรกรุงเทพมหานคร พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 37 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ประกอบไปด้วยเขตพญาไท และเขตราชเทวี (เฉพาะแขวงทุ่งพญาไทและแขวงถนนพญาไท)
ประกอบไปด้วยเขตปทุมวัน และเขตราชเทวี (เฉพาะแขวงทุ่งพญาไทและแขวงถนนพญาไท)
ประกอบไปด้วยเขตบางรัก เขตสัมพันธวงศ์ และ เขตสาทร (ยกเว้นแขวงทุ่งวัดดอน)
ประกอบไปด้วยเขตธนบุรี (ยกเว้นแขวงวัดกัลยาณ์และแขวงหิรัญรูจี)
ประกอบไปด้วยเขตคลองสาน และเขตธนบุรี (เฉพาะแขวงวัดกัลยาณ์และแขวงหิรัญรูจี)
กองพันรถสะเทินน้ำสะเทินบก กองพลนาวิกโยธิน
กองพันรถสะเทินน้ำสะเทินบก กองพลนาวิกโยธิน (อักษรย่อ: พัน.รนบ.พล.นย.; ) เป็นหน่วยนาวิกโยธิน มีหน้าที่หลักในปฏิบัติการยกพลขึ้นบก หรือยึดหัวหาดเป็นหน่วยแรก ซึ่งมีกองบัญชาการอยู่ที่อำเภอสัตหีบ จังหวัดชลบุรี และมีผู้บังคับกองพันคนปัจจุบันคือน.ท.มนัส เฝ้าถนอม
ในปี พ.ศ. 2490 เมื่อครั้งที่พล.ร.อ.หลวงสินธุสงครามชัย (สินธุ์ กมลนาวิน) ผู้บัญชาการทหารเรือ ได้มีการจัดซื้อยานพาหนะสะเทินน้ำสะเทินบก จากประเทศฟิลิปปินส์ โดยจัดซื้อแอลวีที-4 ที่เหลือใช้จากสงครามโลกครั้งที่สอง 12 คัน และรถฮาล์ฟแทร็คอีก 9 คัน แล้วลำเลียงโดย ร.ล.อ่างทอง (ลำที่สอง) มาเก็บไว้ที่กองพาหนะ สถานีทหารเรือสัตหีบ นอกจากนี้ ได้มีการจัดซื้อรถสายพานเพิ่มอีกในปี พ.ศ. 2492
ครั้นวันที่ 29 มิถุนายน พ.ศ. 2494 จากเหตุการณ์กบฏแมนฮัตตัน ได้ทำให้กองทัพเรือต้องประสบความสูญเสียอย่างมาก เนื่องด้วยรถชนิดต่าง ๆ ที่สั่งซื้อมาตั้งแต่ปี พ.ศ. 2490 ถูกยึดและทำลายเกือบทั้งหมด ยกเว้นแอลวีที-4 ซึ่งปล่อยทิ้งไว้ในป่าควินิน ณ กองพาหนะ สถานีทหารเรือสัตหีบ
กระทั่งปี พ.ศ. 2496 รัฐบาลของจอมพล ป.พิบูลสงคราม ได้เซ็นสัญญาโครงการความช่วยเหลือทางทหารกับสหรัฐ ซึ่งกองทัพเรือได้เริ่มปรับปรุงกำลังนาวิกโยธิน โดยมีที่ปรึกษาจัสแมกมาประจำอยู่ที่กรม ต่อมา น.อ.สนอง นิสาลักษณ์ ผู้บัญชาการหน่วยบัญชาการนาวิกโยธิน (ยศในขณะนั้น) ได้เล็งเห็นความสำคัญของแอลวีที-4 ที่มีอยู่ จึงได้ของบประมาณจากกองทัพเรือ เพื่อปรับปรุงซ่อมแซมแอลวีที-4 ไว้ใช้ในราชการ
วันที่ 9 มิถุนายน ของปีดังกล่าว ได้มีการจัดตั้ง "หน่วยอบรมสะเทินน้ำสะเทินบก" ซึ่งมี ว่าที่ร.ต.สุจิตต์ บุนนาค เป็นผู้บังคับหน่วย และปรับปรุงซ่อมแซมแอลวีที-4 จนสามารถใช้ในราชการได้ 14 คัน ซึ่งวันที่ 9 มิถุนายนนี้เอง ที่กองพันรถสะเทินน้ำสะเทินบก กองพลนาวิกโยธิน ถือเป็นวันสถาปนาหน่วยจนถึงปัจจุบัน
ครั้นปี พ.ศ. 2497 ได้จัดตั้งเป็น "หมวดรถสะเทินน้ำสะเทินบก" ก่อนที่จะยกฐานะขึ้นเป็น "กองร้อยรถขึ้นบก" ในปี พ.ศ. 2500 แล้วจึงยกฐานะเป็น "กองรถสะเทินน้ำสะเทินบก" ในวันที่ 10 สิงหาคม พ.ศ. 2522
เนื่องด้วยสมัยก่อนต้องใช้เรือในการนำกำลังนาวิกโยธินเข้ายึดหัวหาด ทำให้มีการสูญเสียนาวิกโยธินเป็นจำนวนมาก ทางหน่วยจึงได้จัดซื้อยานรบสะเทินน้ำสะเทินบก21 คันจากสหรัฐ เพื่อป้องกันการถูกโจมตีบนหาด และสามารถเคลื่อนที่ได้อย่างรวดเร็ว โดยยานรบสะเทินน้ำสะเทินบกแบบเอเอวี-7เอ1 สามารถลำเลียงทหารพร้อมอาวุธยุทโธปกรณ์เพื่อยกพลขึ้นบกได้ 25 นาย และมีรัศมีการรบไกลฝั่งแผ่นดินของข้าศึก
วันที่ 1 เมษายน พ.ศ. 2532 หน่วยได้แปรสภาพเป็น "กองพันรถสะเทินน้ำสะเทินบก กองพลนาวิกโยธิน" จากนั้น ในวันที่ 4 เมษายน พ.ศ. 2534 ได้ย้ายที่ตั้งหน่วยมายังตำบลพลูตาหลวง อำเภอสัตหีบ จังหวัดชลบุรี
กองพันรถสะเทินน้ำสะเทินบก กองพลนาวิกโยธิน เป็นส่วนหนึ่งของการฝึกคอบร้าโกลด์ร่วมกับเหล่านาวิกโยธินสหรัฐ
กองพันดังกล่าว ยังได้รับการกล่าวถึงในฐานะส่วนหนึ่งของการฝึกเวลากลางคืน ผ่านสื่อ"มติชน" ว่ามีการจัดเต็มแสง สี เสียง ยิ่งกว่าภาพยนตร์"สตาร์ วอร์ส"
เดือนตุลาคม พ.ศ. 2553 เมื่อครั้งเกิดอุทกภัยที่จังหวัดนครราชสีมา ซึ่งทำให้ทั้งอำเภอปักธงชัยจมอยู่ใต้น้ำ 1–2 เมตร ทางหน่วยบัญชาการนาวิกโยธินได้ส่งยานรบสะเทินน้ำสะเทินบกจำนวน 2 คันจากกองพันรถสะเทินน้ำสะเทินบก พร้อมกำลังพลและอุปกรณ์เข้าช่วยเหลือประชาชน
วันที่ 12 สิงหาคม พ.ศ. 2560 กองพันรถสะเทินน้ำสะเทินบก กองพลนาวิกโยธิน ได้มีพิธีปล่อยพันธุ์ปลา และหว่านเมล็ดพันธุ์ข้าว เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ รวมถึงมีแผนเก็บเกี่ยวข้าวในอนาคต
ส่วนในเดือนมกราคม พ.ศ. 2561 ได้มีโครงการค่ายแกนนำเยาวชนเข้มแข็งต้านภัยยาเสพติด ซึ่งจัดขึ้นที่กองพันรถสะเทินน้ำสะเทินบก กองพลนาวิกโยธิน เพื่อสร้างภูมิคุ้มกันแก่เด็กและเยาวชน ลดผู้เกี่ยวข้องกับสารเสพติด
และในเดือนมิถุนายน พ.ศ. 2561 กองพันรถสะเทินน้ำสะเทินบก กองพลนาวิกโยธิน ได้ร่วมซื้อสับปะรดจากชาวไร่จำนวน 1 ตัน หลังประสบปัญหาผลผลิตล้นตลาด ทำให้ราคาตกต่ำถึงขีดสุด
ปี พ.ศ. 2561 นักศึกษาหลักสูตรการพัฒนาความมั่นคงแห่งชาติจาก 5 สถาบัน ได้แก่ จุฬาลงกรณ์มหาวิทยาลัย, มหาวิทยาลัยบูรพา, มหาวิทยาลัยกรุงเทพ, มหาวิทยาลัยเกษตรศาสตร์ และสถาบันเทคโนโลยีพระจอมเกล้าเจ้าคุณทหารลาดกระบัง ได้เดินทางมาชมการแสดงยุทโธปกรณ์ประจำหน่วย รวมถึงการสาธิตยานรบสะเทินน้ำสะเทินบก ของกองพันรถสะเทินน้ำสะเทินบก กองพลนาวิกโยธิน ที่อำเภอสัตหีบ จังหวัดชลบุรี เพื่อเสริมสร้างความรู้และประสบการณ์
พรรคสังคมนิยมประชาธิปไตย
พรรคสังคมนิยมประชาธิปไตย , เป็นพรรคการเมืองที่เก่าแก่และใหญ่ที่สุดในสวีเดน หัวหน้าพรรคคนปัจจุบัน คือ มักดาเลียนา อันเดอช็อน นายกรัฐมนตรีสวีเดน
เฮลโลเวิลด์ (ภาพยนตร์)
จตุรพัช สัทธรรม
จตุรพัช สัทธรรม เป็นนักฟุตบอลชาวไทย ปัจจุบันเล่นในตำแหน่งแบ็กซ้ายให้กับนครราชสีมา มาสด้า ในไทยลีก ยืมตัวจากการท่าเรือ ในไทยลีก และทีมชาติไทย
เขาได้เริ่มเล่นฟุตบอลกับทีมเยาวชนของศิริศักดิ์ ยอดญาติไทย (SS Academy) ซึ่งทำให้เขาติดทีมชาติไทยรุ่นอายุไม่เกิน 19 ปี ต่อมาในเดือนพฤศจิกายน พ.ศ. 2560 ได้เซ็นสัญญากับชัยนาท ฮอร์นบิล และถูกปล่อยยืมตัวให้กับอุบล ยูไนเต็ด ในช่วงเลกที่สองของไทยลีก ฤดูกาล 2561
เทศบาลเมืองสะเตงนอก
เทศบาลเมืองสะเตงนอก เป็นองค์กรปกครองส่วนท้องถิ่นแห่งหนึ่งในอำเภอเมืองยะลา จังหวัดยะลา ครอบคลุมพื้นที่ตำบลสะเตงนอก อันเป็นพื้นที่ปริมณฑลรอบนอกเทศบาลนครยะลาซึ่งห่างกันเพียง 3 กิโลเมตร ใน พ.ศ. 2561 เทศบาลเมืองสะเตงนอกมีประชากรทั้งหมด 34,278 คน
เดิมสะเตงนอกเป็นส่วนหนึ่งของตัวเมืองยะลาที่เรียกว่าสะเตง แปลว่าไม้ถ่อเรือหรือไม้ถ่อแพ แต่เพราะมีขนาดใหญ่ยากแก่การปกครอง จึงมีการแยกสะเตงออกเป็นสองส่วน ส่วนที่อยู่ในเขตตัวเมืองยะลาคงเรียกว่าตำบลสะเตง ส่วนพื้นที่นอกตัวเมืองยะลาเรียกว่าตำบลสะเตงนอก แรกเริ่มสะเตงนอกมีเพียง 5 หมู่บ้านขึ้นกับตำบลบันนังสาเรง ต่อมากระทรวงมหาดไทยมีประกาศตั้งตำบลสะเตงนอกแยกจากตำบลบันนังสาเรงเมื่อวันที่ 10 พฤษภาคม พ.ศ. 2492 ปัจจุบันสะเตงนอกมีหมู่บ้านในเขตปกครองทั้งหมด 13 หมู่บ้าน
ตำบลสะเตงนอกได้รับการยกฐานะจากสภาตำบลเป็นองค์การบริหารส่วนตำบลสะเตงนอก ตั้งแต่ พ.ศ. 2538 กระทรวงมหาดไทยได้ประกาศจัดตั้งองค์การบริหารส่วนตำบลสะเตงนอกเป็นเทศบาลตำบลสะเตงนอก เมื่อวันที่ 23 สิงหาคม พ.ศ. 2550 ต่อมาเทศบาลตำบลสะเตงนอกมีประชากรและรายได้ตรงเงื่อนไขหลักเกณฑ์ จึงมีการจัดตั้งเป็นเทศบาลเมืองสะเตงนอก เมื่อวันที่ 8 ธันวาคม พ.ศ. 2554
เทศบาลเมืองสะเตงนอกอยู่ห่างจากเทศบาลนครยะลาเพียง 3 กิโลเมตร มีพื้นที่ทั้งหมด 34.78 ตารางกิโลเมตร ครอบคลุมตำบลสะเตงนอก 13 หมู่บ้าน มีอาณาเขตติดต่อกับองค์กรปกครองส่วนท้องถิ่นข้างเคียงดังต่อไปนี้
เทศบาลเมืองสะเตงนอกแบ่งเขตการปกครองออกเป็น 13 หมู่บ้าน และมีประชากรเมื่อเดือนมีนาคม พ.ศ. 2562 ดังนี้
ใน พ.ศ. 2561 เทศบาลเมืองสะเตงนอกมีประชากรทั้งหมด 32,353 คน ประชากรส่วนใหญ่เป็นชาวไทยเชื้อสายมลายูนับถือศาสนาอิสลาม นอกนั้นเป็นชาวไทยเชื้อสายจีนและชาวไทยพุทธ มีมัสยิดทั้งหมด 21 แห่ง วัดพุทธ 4 แห่ง และศาลเจ้าจีน 2 แห่ง ได้แก่
มหานรธา
เอ็มเอ็นเอชเอนเตอร์เทนเมนต์
เอ็มเอ็นเอชเอนเตอร์เทนเมนต์ (เกาหลี: 엠앤에이치엔터테인먼트) เป็นหน่วยงานในโซล ประเทศเกาหลีใต้ ที่ก่อตั้งขึ้นโดย คิม ว็อน-ซบ ผู้จัดการของบริษัทเจวายพีเอนเตอร์เทนเมนต์ และเป็นต้นสังกัดของอดีตสมาชิกไอโอไอ ช็องฮา ซึ่งปัจจุบันเป็นศิลปินเดี่ยวของค่าย นอกจากนี้เอ็มเอ็นเอชยังมีเกิร์ลกรุปกลุ่มแรกคือ แบนดิท (Bvndit) ที่เปิดตัวเมื่อวันที่ 10 เมษายน ค.ศ. 2019
บริษัทเอ็มเอ็นเอชเอนเตอร์เทนเมนต์ถูกก่อตั้งขึ้นอย่างเป็นทางการเมื่อวันที่ 18 พฤศจิกายน ค.ศ. 2014 และในปี ค.ศ. 2016 ทางค่ายได้ส่งช็องฮาเด็กฝึกหัดภายในค่ายเข้าร่วมการแข่งขันในรายการโทรทัศน์พรอดิวซ์ 101 เมื่อจบการแข่งขันช็องฮาอยู่ในอันดับที่สี่ของการแข่งขันและได้เดบิวต์เป็นสมาชิกเกิร์ลกรุปไอโอไอ หลังจากจบกิจกรรมจากไอโอไอทางเอ็มเอ็นเอชได้วางแผนเพื่อเปิดตัวช็องฮาในฐานะศิลปินเดี่ยวคนแรกของค่าย
ในปี ค.ศ. 2019 ทีเซอร์เกิร์ลกรุปกลุ่มแรกของค่ายถูกปล่อยออกมาโดยมีชื่อกลุ่มว่า แบนดิท (Bvndit) ประกอบไปด้วยสมาชิกทั้ง 5 คน และเปิดตัวอย่างเป็นทางการในวันที่ 10 เมษายน ค.ศ. 2019 พร้อมเพลงเดบิวต์ "'Hocus Pocus"'
ปัจจุบันกลายเป็นค่ายที่เ-หี้-ยตลอดกาล ยุบวงที่มีความสามารถอย่างBvndit และทรีตแย่ๆกับศิลปินที่เก่งๆได้อย่าง Chungha ไม่รู้ว่าค่ายมันคิดไม่เป็นหรือมันเ-หี้-ย แต่ขอให้ค่ายโดนยุบไวๆด้วยเถอะ สาธุ
อินเดียนพรีเมียร์ลีก
อินเดียนพรีเมียร์ลีก  ย่อว่า ไอพีแอล (IPL) เป็นลีกคริกเกตTwenty20สูงสุดของประเทศอินเดีย ก่อตั้งในปี ค.ศ. 2008
พัดลม
พัดลม คือ เครื่องใช้ไฟฟ้าชนิดหนึ่ง ทำงานโดยให้มอเตอร์ขับใบพัดให้หมุน แล้วพัดพาลมเข้ามา พัดลมถือเป็นเครื่องใช้ไฟฟ้าที่นิยมอย่างแพร่หลายในประเทศไทย เนื่องจากประเทศไทยมีภูมิอากาศร้อน และพัดลมราคาถูกกว่าเครื่องปรับอากาศ ซึ่งคนนิยมใช้พัดลมเพื่อลดความร้อนเป็นหลัก
อเวนเจอร์ส (วิดีโอเกม พ.ศ. 2563)
มาร์เวลอเวนเจอร์ส  เป็นวิดีโอเกมแนวแอ็กชันผจญภัย พัฒนาโดยคริสตัลไดนามิกส์ และ Eidos Montréal และจัดจำหน่ายโดยสแควร์เอนิกซ์ โดยถือเป็นครั้งแรกที่คริสตัลไดนามิกส์ได้พัฒนาโครงการที่ไม่เกี่ยวข้องกับแฟรนไชส์ ​​"ทูมเรเดอร์" ตั้งแต่ ค.ศ. 2005 โดยได้รับแรงบันดาลใจจากทีมรวมซูเปอร์ฮีโร "อเวนเจอร์ส" ของมาร์เวลคอมิกส์ ที่ได้รับการดัดแปลงในสื่ออื่น ๆ แม้ว่าจะไม่มีส่วนเกี่ยวข้องกับภาพยนตร์ชื่อเดียวกันใน ค.ศ. 2012 ก็ตาม
ตัวเกมวางจำหน่ายสำหรับ สตาเดีย ไมโครซอฟท์ วินโดวส์ เพลย์สเตชัน 4 และ เอกซ์บอกซ์วัน ในวันที่ 4 กันยายน ค.ศ. 2020 และตัวเกมยังวางจำหน่ายบน เพลย์สเตชัน 5 และ เอกซ์บอกซ์ซีรีส์เอกซ์และซีรีส์เอส ในวันที่ 18 มีนาคม ค.ศ. 2021 โดยผู้เล่นบนเพลย์สเตชัน 4 และผู้เล่นบนเอกซ์บอกซ์วัน จะสามารถอัปเกรดเป็นเวอร์ชันถัดไปได้ฟรี ตัวเกมได้รับกระแสวิจารณ์ผสมกันหลังวางจำหน่าย โดยนักวิจารณ์ต่างชื่นชมในการต่อสู้และเนื้อเรื่อง แต่วิพากษ์วิจารณ์ถึงความซ้ำซากจำเจ การขาดเนื้อหาที่สำคัญ อินเทอร์เฟซผู้ใช้ และปัญหาทางเทคนิค
Avengers (2020 video game)
บริษัท พีทีจี เอ็นเนอยี จำกัด (มหาชน) (, ชื่อย่อ: PTG) เป็นบริษัทในประเทศไทยที่ดำเนินธุรกิจค้าปลีกน้ำมันเชื้อเพลิงสำเร็จรูป ภายใต้เครื่องหมายการค้า "PT" นอกจากนั้นยังดำเนินธุรกิจ ส่งน้ำมันเชื้อเพลิงให้กับผู้ค้าน้ำมันรายอื่นและผู้ประกอบการอุตสาหกรรม ธุรกิจค้าปลีกแก๊ส LPG ผ่านสถานีที่บริษัทเป็นเจ้าของ ธุรกิจขนส่งและขนถ่ายน้ำมันเชื้อเพลิง รวมถึงมีร้านสะดวกซื้อ Max Mart และร้านกาแฟพันธุ์ไทย และร้านคอฟฟี่ เวิลด์ ทั้งในและนอกสถานีบริการน้ำมัน ยังจำหน่ายสินค้าอื่น ๆ อย่างผลิตภัณฑ์หล่อลื่นเครื่องยนต์ เครื่องหมายการค้า PT Maxnitron, บริการรับฝากน้ำมันให้กับผู้ค้าน้ำมันรายอื่น และการให้เช่าพื้นที่ภายในสถานีบริการน้ำมันที่บริษัทเป็นเจ้าของ
บริษัทดำเนินธุรกิจเมื่อปี พ.ศ. 2531 ภายใต้ชื่อ ภาคใต้เชื้อเพลิง นำเข้าน้ำมันจากต่างประเทศ มาจำหน่ายให้กับลูกค้า ซึ่งมีกลุ่มลูกค้าหลักเป็นเรือประมง และอุตสาหกรรมในพื้นที่ภาคใต้ ต่อมาขยายคลังน้ำมันมาอยู่ที่ตำบลบางจะเกร็ง อำเภอเมืองสมุทรสงคราม จังหวัดสมุทรสงคราม จนปี พ.ศ. 2535 จึงเริ่มธุรกิจสถานีบริการน้ำมัน ตั้งบริษัทลูกชื่อ บริษัท ปิโตเลียมไทยคอร์ปอเรชั่น จำกัด ได้จดทะเบียนในตลาดหลักทรัพย์แห่งประเทศไทยเมื่อปี พ.ศ. 2538 เปลี่ยนจาก บริษัท ภาคใต้เชื้อเพลิง จำกัด เป็น บริษัท ภาคใต้เชื้อเพลิง จำกัด (มหาชน) และเปลี่ยนชื่อ เป็น บริษัท พีทีจี เอ็นเนอยี จำกัด (มหาชน) เมื่อปี พ.ศ. 2554 ตามลำดับ
จากข้อมูลรายงานประจำปี 2561 บริษัทมีสถานีบริการน้ำมันประเภทที่เป็นกรรมสิทธิ์ของบริษัทและบริหารงานโดยบริษัท 1,638 แห่ง และบริษัทมีสถานีบริการน้ำมันประเภทผู้ประกอบการสถานีบริการน้ำมันที่ได้รับอนุญาต ให้ใช้เครื่องหมายการค้า PT จากทางบริษัท 246 แห่ง ถือว่ามีจำนวนสถานีบริการน้ำมันเชื้อเพลิงภายในประเทศมากเป็นอันดับ 2 รองจาก ปตท. (ปี พ.ศ. 2561) ส่วนธุรกิจที่ไม่ใช่ธุรกิจน้ำมัน อย่างร้านสะดวกซื้อ ร้านกาแฟ ร้านข้าวแกง ร้านบริการดูแลรถยนต์ มีจำนวนรวม 504 สาขา (2561)
บริษัทย่อย บริษัทร่วม และบริษัทร่วมค้า.
จากข้อมูล ณ วันที่ 31 ธันวาคม 2561 มีข้อมูลดังนี้
PTG Energy
แอดัม เลอ ฟอนเดร
เกลนวิลล์ แอดัม เจมส์ เลอ ฟอนเดร (เกิดวันที่ 2 ธันวาคม ค.ศ. 1986) หรือ แอดัม เลอ ฟอนเดร เป็นนักฟุตบอลชาวอังกฤษ ปัจจุบันเล่นในตำแหน่งกองหน้าให้กับซิดนีย์ เอฟซี ในเอลีก สโมสรแรกเริ่มของเขาคือสโมสรในเมืองบ้านเกิดอย่างสต็อกพอร์ตเคาน์ตี ต่อมาเขาก็ได้ย้ายไปเล่นให้กับรอชเดล, รอเทอรัมยูไนเต็ด และเรดิง เขามีชื่อเรียกย่อว่า เอแอลเอฟ หรือ แอลฟี
ในวันที่ 17 สิงหาคม ค.ศ. 2018 เลอ ฟอนเดร ย้ายไปร่วมทีม ซิดนีย์ เอฟซี สโมสรในเอลีก หลังจากที่เขาหมดสัญญากับโบลตันวอนเดอเรอส์เมื่อสามวันก่อนหน้านี้ โดยในเอลีกฤดูกาล 2018–19 นั้น เขาเป็นส่วนหนึ่งของทีมที่สามารถเอาชนะเพิร์ท กลอรี ในแกรนด์ไฟนอลประจำฤดูกาลนั้น
เลอ ฟอนเดร มีคุณปู่เป็นชาวฝรั่งเศส ทำให้เขาสามารถลงเล่นได้ทั้งทีมชาติอังกฤษและทีมชาติฝรั่งเศส เขาเป็นแฟนของแมนเชสเตอร์ยูไนเต็ด โดยผู้เล่นที่เขาชื่นชอบคือ เอริก ก็องโตนา และ อูเลอ กึนนาร์ ซูลชาร์
เรดิง
ซิดนีย์ เอฟซี
Adam le Fondre
ทอมมี สตีเวนส์
ทอมมี สตีเวนส์ เป็นนักฟุตบอลลูกครึ่งไทย-อังกฤษ ปัจจุบันเล่นในตำแหน่งกองหน้า เขาเป็นผู้เล่นที่มาจากทีมเยาวชนของเรดิงในอังกฤษ และได้ย้ายมาบุรีรัมย์ ยูไนเต็ดในวันที่ 15 กันยายน ค.ศ. 2019
ปราสาทเมืองจันทร์
ปราสาทเมืองจันทร์นี้ตั้งอยู่ที่วัดบ้านเมืองจันทร์ ตำบลเมืองจันทร์ อำเภอเมืองจันทร์ จังหวัดศรีสะเกษ
อยู่ห่างจากปราสาทสระกำแพงใหญ่ 15 กิโลเมตร และอยู่ห่างจากศาลากลางจังหวัดศรีสะเกษ ประมาณ 42 กิโลเมตร(ถนนหลวงหมายเลย 226 แยกอุทุมพรพิสัย – เมืองจันทร์)
บ้านเมืองจันทร์เป็นชุมชนโบราณที่มีคูน้ำล้อมรอบเป็นรูปทรงกลม โดยมีเส้นผ่าศูนย์กลางเมือง ประมาณ 400 เมตร 2 ลักษณะพื้นที่เป็นที่ราบ มีความสูงประมาณ 131 เมตรจากระดับน้ำทะเลปานกลาง ด้านทิศตะวันออกและด้านทิศใต้ของชุมชนมีหนองน้ำขนาดใหญ่ ซึ่งสามารถเก็บกักน้ำไว้ได้ตลอดทั้งปี สันนิษฐานว่าน่าจะขุดขึ้นภายหลังเพราะบางส่วนของหนองน้ำทั้งสองแห่งซ้อนทับอยู่กับแนวคูเมืองโบราณ และห่างจากแนวคูเมืองด้านทิศใต้ออกไปประมาณ 1.3 กิโลเมตร มีลำน้ำธรรมชาติที่ไหลลงสู่ห้วยทับทันทางทิศตะวันตก
ประวัติชุมชน.
ชาวบ้านเมืองจันทร์ปัจจุบันส่วนใหญ่เป็นกลุ่มไทยกูย ซึ่งเป็นกลุ่มฅนพื้นถิ่นดั้งเดิมในแถบอีสานล่าง โดยอพยพแยกบ้านมาจากทางเหนือแถวจังหวัดสุรินทร์และร้อยเอ็ด เพื่อมาตั้งถิ่นฐานบ้านใหม่พร้อมๆกับ ชาวบ้านตาโกน ซึ่งตั้งอยู่ห่างออกไปทางเหนือประมาณ 6 กิโลเมตร ทำให้ฅนทั้งสองหมู่บ้านมีความสัมพันธ์ ใกล้ชิดกันจนมีคำเรียกติดปากชาวบ้านทั่วไปว่า “เมืองจันทร์ตาโกน” ชื่อ “เมืองจันทร์” สันนิษฐานว่าเป็นการเอาชื่อตำแหน่งของผู้นำชุมชนในอดีตซึ่งเป็นตำแหน่งหนึ่งใน เสนาบดีชั้นพญาที่สำคัญในระบบการปกครองแบบอาญาสี่ สมัยอาณาจักรล้านช้างมีอิทธิพลครอบคลุมพื้นที่ ภาคอีสานของไทยในอดีตมาตั้งเป็นชื่อบ้าน และมักเป็นบ้านเก่าที่ตั้งมานานก่อนที่จะมีการปฏิรูปการปกครอง ในสมัยรัชกาลที่ 5 แห่งกรุงรัตนโกสินทร์
โบราณสถานธาตุเมืองจันทร์และสิม ตั้งอยู่ภายในวัดเมืองจันทร์ ตำบลเมืองจันทร์ อำเภอเมืองจันทร์ จังหวัดศรีสะเกษ โบราณสถานประกอบด้วย (๑) ธาตุเมืองจันทร์ รูปแบบเป็นเจดีย์เพิ่มมุมไม้ ๑๒ เรือนธาตุมีซุ้มจระนำทั้ง ๔ ด้าน ส่วนบนเป็นการจำลองเรือนธาตุซ้อนลดหลั่นกันขึ้นไป ๓ ชั้น ปลียอดสอบแหลม กำหนดอายุราวพุทธศตวรรษที่ ๒๓ ศิลปะล้านช้างผสมขอมแบบท้องถิ่น เปรียบเทียบได้กับปราสาทบ้านปราสาท ตำบลบ้านปราสาท อำเภอห้วยทับทัน จังหวัดศรีสะเกษ (๒) สิมบ้านเมืองจันทร์ เป็นอุโบสถขนาดเล็กมีเสมาอยู่ภายในตัวโบสถ์ เป็นศิลปอีสานพื้นถิ่นกำหนดอายุราวพุทธศตวรรษที่ ๒๕ กรมศิลปากรประกาศขึ้นทะเบียนโบราณสถานในราชกิจจานุเบกษาเล่ม ๑๑๕ ตอนพิเศษ ๘๓ง. วันที่ ๒๑ กันยายน ๒๕๔๑ กำหนดเขตพื้นที่ประมาณ ๘๖ ไร่ ๒ งาน ๓๘ ตารางวา และกรมศิลปากรดำเนินการบูรณะเมื่อปี ๒๕๕๓
บันทึกการเดินทางของชาวฝรั่งเศส.
บ้านเมืองจันทร์ในอดีต มีการกล่าวถึงไว้ในบันทึกการเดินทางของชาวฝรั่งเศสที่เข้ามาบ้านเมืองจันทร์ เมื่อวันที่ 4 มกราคม 2426 โดยได้บรรยายไว้บางตอนว่า บ้านเมืองจันทร์เป็นหมู่บ้านใหญ่ที่เรียกว่า “เมือง” ตั้งอยู่บนเนินดินมีกระท่อมอยู่ 80 หลัง มียุ่งข้าวติดอยู่ด้วย ตั้งกันอยู่อย่างแออัดภายในรัศมี 200 เมตร มีถนน เล็กๆตัดผ่าน ในหมู่บ้านมีวัดอยู่วัดเดียว เนินดินภายในหมู่บ้านสูงกว่าที่นาโดยรอบหลายเมตรและมีน้ำ ล้อมรอบบ้านเมืองจันทร์
ประชาชนเป็นชาวกูย อยู่ห่างจากสุรินทร์ 2 วัน ห่างจากสังขละ 2 วัน และห่างจาก ศรีสะเกษ 1 วัน ชาวกูยเหล่านี้ปลูกข้าวและยาสูบ พระภิกษุเป็นชาวกูย เรียนอักษรลาว เมืองจันทร์มีวัดและปราสาทแบบขอม (น่าจะหมายถึงปราสาทเมืองจันทร์/ผู้เขียน)
บุคคลที่สร้างปราสาทเมืองจันทร์.
ท่านพระอาจารย์ วีระฉันท์ (พระอาจารย์โต้ง)
ได้เล่าว่าคนที่สร้างพระธาตุ คือ ขุนสุวรรณบรรพต เป็นเจ้าเมืองรุ่นที่2 องค์พระธาตุเมืองจันทร์ถูกสร้างโดยชาวโกย(กูย) ออกแบบโดยช่างลาวที่มาจากเมืองลาว เป็นช่างที่สร้างพระธาตุหลวงเวียงจันทร์ชุดเดียวกันใช้เวลาสร้างสิบกว่าปีถ้าอยากย้อนดูพ.ศ. สร้างให้ดูประวัติสร้างพระธาตุหลวงเวียงจันทร์ สร้างเสร็จเมื่อไหร่ให้นับขึ้นมาอีกประมาณสิบปี
1. พระธาตุ (พระธาตุหลวง) นี้สร้างขึ้นในศตวรรษที่ 16 ถ้านับขึ้นไป 10 ปีก็จะอยู่ในศตวรรษที่ 26
2. ตามตำนานเล่าว่า พระธาตุ (พระธาตุหลวง) องค์นี้ได้สร้างในสมัยพุทธศักราชที่ 236 ถ้านับขึ้นไป 10 ปี ก็จะอยู่ในสมัยพุทธศักราชที่ 246
3. สร้างพระเจดีย์องค์ใหม่ (พระธาตุหลวง) ครอบพระธาตุองค์เดิมไว้ ณ บริเวณที่เคยเป็นเทวสถานเก่าของขอมโดยเริ่มก่อสร้างในปี พ.ศ. 2109 ถ้านับขึ้นไป 10 ปีก็จะอยู่ในปีพ.ศ. 2119
4. จากการขุดศึกษาทางโบราณคดีพบว่า ธาตุเมืองจันทร์ไม่ใช่ปราสาทอิฐที่สร้างขึ้นในวัฒนธรรมร่วม
แบบขอม แต่เป็นธาตุอีสานที่สร้างขึ้นในวัฒนธรรมพื้นถิ่นเนื่องในพุทธศาสนา ประมาณครึ่งหลังของพุทธ
ศตวรรษที่ 21-พุทธศตวรรษที่ 22 ลงมา
สุวรรณบรรพต แปลได้ว่า ภูเขาทอง
น่าจะอนุมานได้ว่า น่าจะตั้งตามภูมิลักษณ์ของบ้านเมืองจันทร์ที่มีลักษณะเป็นคล้ายๆภูเขา และบริเวณโดยรอบเป็นที่ราบ มีคูน้ำล้อมรอบ
ตำนานเรื่องเล่า.
ปราสาทเมืองจันทร์ หรือ ธาตุเมืองจันทร์ มีตำนานเรื่องเล่าท้องถิ่นที่เกี่ยวข้องว่า ผู้ชายชาวบ้านตาโกนและผู้หญิงชาวบ้านเมือง จันทร์แข่งกันสร้างธาตุ(เจดีย์) โดยมีข้อตกลงร่วมกันว่า ฝ่ายใดสร้างธาตุครบ 3 องค์เสร็จก่อนเป็นผู้ชนะ โดย ผู้ชายชาวบ้านตาโกนสร้างธาตุเมืองจันทร์ ส่วนผู้หญิงชาวบ้านเมืองจันทร์สร้างธาตุปราสาท (ปราสาทห้วยทับทัน ต.ปราสาท อ.ห้วยทับทัน จ.ศรีสะเกษ ตั้งอยู่ห่างธาตุเมืองจันทร์ออกไปทางทิศใต้ประมาณ 5 กิโลเมตร) ในระหว่างการก่อสร้างฝ่ายหญิงที่สร้างธาตุปราสาทได้ใช้เสน่ห์ล่อลวงฝ่ายชายที่สร้างธาตุเมืองจันทร์ จนสามารถเป็นฝ่ายชนะได้ โดยเมื่อฝ่ายหญิงสร้างธาตุปราสาทแล้วเสร็จ 3 องค์ฝ่ายชายเพิ่งสร้างธาตุเสร็จเพียงองค์เดียว ดังนั้นธาตุเมืองจันทร์จึงมีองค์เดียวและธาตุปราสาทจึงมี 3 องค์ดังปรากฏในปัจจุบัน นอกจากนี้ชาวบ้านเมืองจันทร์และตาโกนยังมีความเชื่อร่วมกันว่า หากชาวบ้านตาโกนยังไม่มาไหว้ธาตุเมืองจันทร์ ชาวบ้านเมืองจันทร์ก็จะยังไม่สามารถไปไหว้ธาตุปราสาทได้ซึ่งชาวบ้านมีความเชื่อในการไหว้ธาตุ ร่วมกันว่า การไหว้ธาตุทั้งสองแห่งจะสร้างความอยู่เย็นเป็นสุขให้กับชาวบ้านทุกฅน หากไม่ปฏิบัติจะเกิดความ เดือดร้อนต่างๆนานา ประเพณีการไหว้ธาตุเมืองจันทร์ในช่วงเดือนเมษายนของทุกปีจึงยังคงสืบทอดมาตราบ จนปัจจุบัน
วสันต์ เทพสุริยานนท์ นักโบราณคดีชำนาญการ
สถานที่ท่องเที่ยวในจังหวัด ศรีสะเกษ
ชัมมูและกัศมีร์ (ดินแดนสหภาพ)
ชัมมูและกัศมีร์ เป็นเขตการปกครองที่ปกครองโดยอินเดียในฐานะดินแดนสหภาพ (union territory) กินพื้นที่ทางใต้ของบริเวณกัศมีร์ ซึ่งเป็นพื้นที่โต้เถียงระหว่างอินเดียและปากีสถานมาตั้งแต่ปี 1947 รวมถึงระหว่างอินเดียและจีนตั้งแต่ปี 1962 เขตการปกครองนี้แยกออกจากกัศมีร์ภายใต้ปกครองของปากีสถานโดยใช้เส้นควบคุมแบ่งออกจากอาซาดแคชเมียร์ และกิลกิต-บัลติสถานของปากีสถาน ในทางทิศเหนือและตะวันตกตามลำดับ เขตปกครองนี้ตั้งอยู่ทางทิศเหนือของรัฐหิมาจัลประเทศ และรัฐปัญจาบ ทางทิศตะวันตกของลาดัก
การจัดตั้งดินแดนสหภาพชัมมูและกัศมีร์นั้นเกิดขึ้นจาก Jammu and Kashmir Reorganisation Act, 2019 ซึ่งผ่านร่างจากทั้งสองสภาของรัฐสภาอินเดีย เมื่อเดือนสิงหาคม พ.ศ. 2562 โดยมีผลให้รัฐชัมมูและกัศมีร์ จัดตั้งเป็นสองดินแดนสหภาพ คือ ชัมมูและกัศมีร์และลาดัก ตั้งแต่วันที่ 31 ตุลาคม พ.ศ. 2562 เป็นต้นไป
ชัมมูและกัศมีร์เป็นดินแดนสหภาพที่ใหญ่เป็นอันดับสอง (รองจากลาดัก) และเป็นมีประชากรมากเป็นอันดับสอง (รองจากดินแดนนครหลวงแห่งชาติเดลี)
ชัมมูและกัศมีร์นั้น ได้รับการตั้งชื่อตามภูมิภาคสองแห่งที่ครอบคลุมอยู่ นั่นคือภูมิภาคชัมมูและหุบเขากัศมีร์
รัฐบาลปากีสถานและชาวปากีสถานอ้างถึงดินแดนชัมมูและกัศมีร์ ว่าเป็นส่วนหนึ่งของ "กัศมีร์ที่อินเดียยึดครอง" ("IOK" หรือ "IHK") ในทางกลับกันรัฐบาลอินเดียและชาวอินเดีย เรียกดินแดนในส่วนภายใต้การควบคุมของปากีสถานว่า "กัศมีร์ที่ปากีสถานยึดครอง" ("POK" หรือ "PHK") โดยแหล่งที่เป็นกลางมักจะใช้คำว่า "กัศมีร์ที่บริหารโดยอินเดีย" และ "กัศมีร์ที่ควบคุมโดยอินเดีย"
ไลออน (เพลงไอเดิล)
"ไลออน"  เป็นเพลงของเกิร์ลกรุปเกาหลีใต้ ไอเดิล ออกจำหน่ายในรูปแบบดิจิทัลซิงเกิลเมื่อวันที่ 25 ตุลาคม 2019 เพลงนี้เป็นเพลงในอีพีชื่อ "ควีนดอมไฟนอลคัมแบ็ก" จากรายการเซอร์ไววัลชื่อ "ควีนดอม" เพลงแต่งโดยช็อน โซ-ย็อน และเป็นโปรดิวเซอร์ร่วมกับบิกแซนโช (ยัมมีโทน)
เมื่อวันที่ 24 ตุลาคม หนึ่งวันก่อนออกจำหน่าย เอ็มเน็ตเผยแพร่ตัวอย่างตอนสุดท้ายของ "ควีนดอม" ซึ่งแสดงให้เห็นผู้เข้าแข่งขันกำลังรีวิวและอธิบายเพลงของทีมอื่น วันถัดมาเอ็มเน็ตได้ปล่อยตัวอย่างเพลงสั้น ๆ แต่ละเพลงให้กับผู้ชม ตอนบ่ายในวันเดียวกัน ทั้งหกทีมของรายการรวมถึงไอเดิล เปิดตัวเพลงสุดท้ายของพวกเขาในเว็บไซต์สตรีมเพลงต่าง ๆ
การประพันธ์และเนื้อเพลง.
ไอเดิลได้แสดงเพลง "ไลออน" ครั้งแรกในการถ่ายทอดสดตอนสุดท้ายของรายการ "ควีนดอม" เมื่อวันที่ 31 ตุลาคม 2019 เริ่มการแสดงด้วยการเล่าเรื่องราวของ 'สิงโต' ที่บรรยายโดยมินนี่ ตามด้วยการเต้นเดี่ยวของชูหฺวา สมาชิกที่อายุน้อยที่สุด ไอเดิลปรากฏในเสื้อคลุมสีทองหรือตกแต่งด้วยแผงคอสิงโต โดยเฉพาะการออกแบบท่าเต้นที่แสดงให้เห็นถึงการเคลื่อนไหวของสิงโต และท่าทางมือเป็นสัญลักษณ์ของมงกุฎ การแสดงบนเวทีจบลงด้วยฝูงสิงโต (นักเต้น) เดินตามไอเดิลไปยังบัลลังก์ทั้งหก สมาชิกของเอโอเอที่ได้ชมการแสดง กล่าวว่า "ฉันรู้สึกเหมือนได้เห็นสิงโตหกตัว มันน่าทึงและวิเศษมาก"
การแสดงดังกล่าวได้รับการขนามว่าเป็น "การแสดงระดับเวิลด์คลาส" และเป็น "การแสดงระดับตำนาน"
วันที่ 1 พฤศจิกายน วิดีโอการแสดงมีผู้เข้าชมมากกว่า 1 ล้านครั้งบนยูทูบในเวลา 11.00 น. ซึ่งเป็นวิดีโอที่มีผู้เข้าชมสูงและไวที่สุดเมื่อเปรียบเทียบกับวิดีโอการแสดงของผู้เข้าแข่งขันคนอื่น ๆ
เครดิตและบุคลาการ.
เครดิตดัดแปลงจากเว็บไซต์เมลอน
จตุรมิตรสามัคคี ครั้งที่ 29
การแข่งขันฟุตบอลจตุรมิตรสามัคคี ครั้งที่ 29 เป็นการแข่งขันฟุตบอลประเพณี ประกอบไปด้วยโรงเรียนสวนกุหลาบวิทยาลัย รับหน้าที่เป็นเจ้าภาพในครั้งนี้ โรงเรียนเทพศิรินทร์ โรงเรียนอัสสัมชัญและโรงเรียนกรุงเทพคริสเตียนวิทยาลัย แข่งขันระหว่างวันที่ 9 พฤศจิกายน ถึง 16 พฤศจิกายน พ.ศ. 2562 ที่สนามศุภชลาศัย กรีฑาสถานแห่งชาติ
พิซซิคาโต้ไฟฟ์
ลาส์ อุลริก
ชิงร้อยชิงล้าน ซันไชน์เดย์
คริกเกตทีมชาติอินเดีย
คริกเกตทีมชาติอินเดีย  เป็นตัวแทนของประเทศอินเดียในการแข่งขันคริกเกตระหว่างประเทศ
This lists all the players who have played for India in the past 12 months and the formats in which they have played as of 2021. In April 2021, BCCI published a new contract list which will be valid from October 2020 till September 2021.
The BCCI awards central contracts to its players, its pay graded according to the importance of the player. Players' salaries are as follows:
Players also receive a match fee of per Test match, per ODI, and per T20I.
คริกเกตทีมอังกฤษ
คริกเกตทีมอังกฤษ  เป็นตัวแทนของประเทศอังกฤษกับประเทศเวลส์ในการแข่งขันคริกเกตระหว่างประเทศ
คริกเกตชิงแชมป์โลก
คริกเกตชิงแชมป์โลก  เป็นการแข่งขันคริกเกตOne Day Internationalระหว่างประเทศ การแข่งขันจัดขึ้นทุก ๆ 4 ปี เริ่มครั้งแรกในปี ค.ศ. 1975 โดยมีอังกฤษเป็นเจ้าภาพ
คริสเตอร์ เพ็ตเตอช็อน
คาร์ล กุสตัฟ คริสเตอร์ เพ็ตเตอช็อน  เป็นอาชญากรชาวสวีเดนผู้ต้องสงสัยในการลอบสังหารอูล็อฟ พัลเมอ ในปี 1986 นายกรัฐมนตรีสวีเดน ในปี 1988 เขาถูกตัดสินว่ากระทำความผิดในศาลแขวง แต่พ้นโทษในปีถัดมา
วัดต้นเกว๋น
วัดต้นเกว๋น หรือ วัดอินทราวาส เป็นวัดเก่าแก่ของเชียงใหม่ ปัจจุบันเป็นวัดที่ไม่มีพระอยู่จำพรรษา ตั้งอยู่ในตำบลหนองควาย อำเภอหางดง จังหวัดเชียงใหม่ สร้างขึ้นเพื่อใช้เป็นที่พักแรมของขบวนพระบรมธาตุศรีจอมทองในประเพณีแห่พระเจ้าเข้าเวียง วัดต้นเกว๋นมีศิลปกรรมล้านนาดั้งเดิมที่สมบูรณ์และทรงคุณค่ามาก ถูกขึ้นทะเบียนเป็นโบราณสถานเมื่อปีพ.ศ. 2526 และได้รับการประกาศโดยสมาคมสถาปนิกสยามเป็นอาคารอนุรักษ์ดีเด่นเมื่อปีพ.ศ. 2532
วัดต้นเกว๋นเริ่มก่อสร้างในรัชสมัยพระเจ้ากาวิโลรสสุริยวงศ์ เจ้าหลวงเชียงใหม่องค์ที่ 6 ชื่อวัดถูกตั้งตามต้นบ่าเกว๋น (หรือต้นตะขบในภาษากลาง) ต่อมาถูกตั้งชื่อตามครูบาอินทร์ ซึ่งมีฝีมือด้านเชิงช่างดีและมีส่วนในการสร้างวิหารของวัด ตัววิหารสร้างขึ้นในปีพ.ศ. 2401 ในพระวิหารประดิษฐานพระพุทธรูปปูนปั้นปางมารวิชัย ฝาหนังด้านหลังพระประธานเป็นซุ้มและมีพระพิมพ์โลหะติดฝาผนัง ศาลาจัตุรมุขซึ่งพบเพียงหลังเดียวในภาคเหนือถูกสร้างราวปีพ.ศ. 2399-2412
ประเพณีแห่พระเจ้าเข้าเวียง ถือเป็นประเพณีโบราณที่เจ้าหลวงเชียงใหม่จะโปรดตั้งการพิธีในทุกๆปีเพื่อให้ชาวเมืองได้สรงน้ำสักการะพระบรมธาตุฯ ก่อนที่จะเชิญพระบรมธาตุไปประทับยังวัดสวนดอกและวัดพระธาตุดอยสุเทพตามลำดับ ประเพณีนี้ในปัจจุบันจะจัดขึ้นในโอกาสครบรอบสถาปนาเวียงเชียงใหม่ตามวาระเท่านั้น พิธีแห่ครั้งล่าสุดเกิดขึ้นในพ.ศ. 2559 ในโอกาสครบรอบ 720 ปี 60 รอบนักษัตรสถาปนาเวียงเชียงใหม่
สมาคมสถาปนิกสยาม ในพระบรมราชูปถัมภ์ ได้รับการประกาศให้พระวิหาร วัดต้นเกว๋น เป็นอาคารอนุรักษ์ดีเด่นเมื่อปี พ.ศ. 2532
ทฤษฎีดาว
ทฤษฎีดาว  ทางด้านการเคลื่อนไหวของราคาหุ้น คือ การวิเคราะห์ปัจจัยทางเทคนิคในแง่มุมของกลุ่มหุ้นตามวงจรเศรษฐกิจ (sector rotation) ทฤษฎีนี้มาจากบทความในหนังสือพิมพ์ "The Wall Street Journal" เขียนโดย ชาลส์ เอช. ดาว (ค.ศ. 1851–1902) นักเขียน ผู้ก่อตั้ง และบรรณาธิการคนแรกของหนังสือพิมพ์ และเป็นผู้ร่วมก่อตั้งดาวโจนส์แอนด์คอมแพนี หลังการเสียชีวิตของดาว วิลเลียม ปีเตอร์ แฮมิลตัน, รอเบิร์ต เรอา และ อี. จอร์จ แชเฟอร์ ได้รวบรวมทฤษฎีดาวนี้ขึ้นมา โดยยึดจากบทความของดาว ตัวของดาวเองไม่เคยใช้คำว่า ทฤษฎีดาว เพื่อเสนอระบบการขาย
Dow theory
การวิเคราะห์ปัจจัยทางเทคนิค
คริกเกตทีมชาติออสเตรเลีย
คริกเกตทีมชาติออสเตรเลีย  เป็นตัวแทนของประเทศออสเตรเลียในการแข่งขันคริกเกตระหว่างประเทศ
ฮอกกี้น้ำแข็งชายทีมชาติสหรัฐ